มีคนบอกว่า ร้านนี้อร่อย เหมาะกับการซื้อกลับมานั่งกินกันที่บ้าน ... และก็โอเคนะ อร่อยใช้ได้

ร้านอยู่ริมถนนใหญ่ ใกล้ป้ายรถเมล์ สามารถจอดรถได้ในซอยถัดไป มีเมนูเป็นรูปภาพชัดเจนพร้อมราคา รายการในเมนูไม่มากนัก แต่ก็อิ่มได้นะคะ

เมนูวันนี้
- ยำปลาดุกฟู ... อร่อยมากๆปลาดุกฟูกรอบมาก แนะนำว่าแยกผักมาราดน้ำ แล้วค่อยๆ ใส่ในปลาดุกฟูจะดีกว่าเพราะถ้าราดทิ้งไว้นาน ความกรอบจะหายไป
- ยำหมูยอ ... อร่อยดีเผ็ดไปนิด แต่รสดีเลยค่ะ
- ปอเปี๊ยะสด ... ผักเยอะค่ะ อัดแน่น แท่งยาวดี แต่น้ำจิ้มยังไม่ถึงอ่ะ
- แหนมเนือง ... กลางๆ ไม่ถึงกับไม่อร่อย แค่โอเคกินได้ ถ้าเทียบกับร้านดังๆ อ่ะนะคะ แต่น้ำจิ้มจานนี้อร่อยค่ะ ใช้ได้เลยทีเดียว
- ปากหม้อญวณ ... นิ่มมาก หมูยอกับหอมเจียวที่โป๊ะมาด้านบนก็เข้ากันมากๆ จานนี้รสดีค่ะ

ผักที่ให้มากินที่บ้านเยอะมากนะคะ ให้แบบไม่หวงผัก จัดมาพอดีๆ กับอาหารที่สั่ง ไม่เหมือนบางร้านที่พอสัาวกลับบ้านแล้วให้ผักน้อยเหลือเกิน ^^ ... ที่นี่โอเคเลยค่ะ

สรุป .. เราว่าโอเคนะร้านนี้ ไม่แพงมาก เนื้อเป็นเนื้อ ผักเป็นผัก โดยเฉพาะอาหารยำ อร่อยดีค่ะ^^